محراب پور جنکشن ریلوے اسٹیشن

محراب پور جنکشن ریلوے اسٹیشن پاکستان میں واقع ہے۔

 تاریخ 
محراب پور ریلوے اسٹیشن کا قیام سنہ 1921ء میں عمل میں آیا ـ یہ اسٹیشن اپنے محلِ وقوع کے اعتبار سے بہت زیادہ آمدنی دینے والا ریلوے اسٹیشن ہے ـ بیشمار چھوٹے بڑے گاؤں اس کے مضافات میں شامل ہیں ـ
اس اسٹیشن سے ضلع نوشہروفیروز کے علاوہ، ضلع خیرپور میرس کے عوام بھی مستفید ہوتے ہیں ـ لیکن ان تمام خصوصیات کے باوجود یہ اسٹیشن ہرطرح کی بنیادی سہولیات سے محروم ہے، ـ
یہ شہر تقریباً پچیس تیس سال قبل جنکشن ہوتا تھا، یہاں سے فیڈر لائن، ہالانی، کنڈیارو، نوشہروفیروز، مورو، دولت پور، وغیرہ سے ہوتی ہوئی پڈعیدن اسٹیشن سے جاکر ملتی تھی ـ لیکن اب یہ ریلوے لائن بھی لوگ اکھاڑ کر لے گئے ہیں اور یہ فیڈر لائن کا ٹریک ہی ختم کر دیا گیا ہے ـ
اور اس ٹریک پر بااختیار لوگوں نے قبضہ کرکے تعمیرات کردی ہیں ــ
اس اسٹیشن پر ملک کی بڑی بڑی ٹرینیں رکتی ہیں اور ماضی میں بھی رکتی رہی ہیں، جن میں، ہزارہ ایکسپریس، عوام ایکسپریس، شالیمار، ملت، فرید، علامہ اقبال، پاکستان ایکسپریس، تیزگام، بہاؤ الدین ذکریا، کراچی لاہور ایکسپریس، سندھ ایکسپریس وغیرہ ـ لیکن اسٹیشن کا حال یہ ہے کہ ریلوے کی طرف سے مسافروں کے لیے دس پندرہ منٹ انتظار کرنے کی سہولت بھی میسر نہیں ہے، واٹرکولر اور واش روم کا کوئی مناسب انتظام نہیں ہے ـ
 سارے پلیٹ فارم ٹوٹ پھوٹ کا شکار ہو چکے ہیں،

 ریلوے اسٹیشن کوڈ 
پاکستان ریلویز کی سرکاری ویب گاہ کے مطابق محراب پور جنکشن ریلوے اسٹیشن کا کوڈ MHR ہے
 موجودہ حالت 
اس وقت یہ اسٹیشن پاکستان ریلویز کے استعمال میں ہے ۔
 محل وقوع 
محراب پور جنکشن ریلوے اسٹیشن محراب پور جنکشن میں واقع ہے

 مزید دیکھیے 
 پاکستان ریلویز
 ریلوے اسٹیشن

 بیرونی روابط 
 پاکستان ریلوے کی ویب گاہ

زمرہ:پاکستان کے ریلوے اسٹیشن
زمرہ:پاکستان میں ریل نقل و حمل
زمرہ:سندھ کے ریلوے اسٹیشن
زمرہ:ضلع نوشہرو فیروز
زمرہ:ضلع نوشہرو فیروز کے ریلوے اسٹیشن
زمرہ:کراچی-پشاور ریلوے لائن پر واقع ریلوے اسٹیشن
زمرہ:ویکی ڈیٹا سے مطابقت رکھنے والی مختصر تفصیل